Какво е качествен програмен код

Качествен програмен код е едно много комплексно понятие, тъй като самият софтуер може да бъде разглеждан в два аспекта. Както софтуерът, така и кодът има вътрешни и външни качества.

Към външните качества спадат самата работа на кода, това дали работи и извежда резултатите коректно. Потребителският интерфейс също е от голямо значение. Той трябва да е лесен за използване от крайният потребител. Софтуерът също трябва да има високо ниво на сигурност.

Към вътрешните качества спада самият код на приложението. Кодът трябва да е лесен за четене и разбиране. Друг важен аспект е дали кодът е лесен за промяна и поддръжка. Кодът трябва да се държи коректно и да работи във всички случаи. Това може да се постигне чрез писане на подходящи тестове. От значение е също и добрата архитектура от гледна точка на клас-диаграми и йерархии от класове. От изключителна важност е кодът да бъде добре документиран. Качествената документация играе важна роля за всеки софтуерен продукт, както и правилното писане на коментари в самия код. Има известно схващане, че добре написаният код няма нужда от коментари. Добре написаният код се самодокументира. В добре написаният код са спазени конвенциите за записване на съответният език, както и доброто и значещо именуване на променливи, методи, класове и т н. Имената трябва да показват действието, което извършва съответния метод, променлива или клас. От голямо значение е и кодът да бъде добре форматиран, за да се улесни четенето му.

Съвкупността от всички тези неща показват в най-общ аспект какво е качествен програмен код.

Борислав Петров Миланов

№ 3000997